റുഥുരാജിന്റെ നങ്കൂരം, ധോണിയുടെ ഫിനിഷിങ് ഐ.പി.എല്. 2021ല് ഫൈനലില് എത്തി ചെന്നൈ Begin typing your search... X ഐ.പി.എല് 2021 സീസണിന്റെ ആദ്യ ക്വാളിഫയറില് ഡല്ഹി ക്യാപിറ്റല്സിനെ നാലു വിക്കറ്റിനു തോല്പിച്ചു ഫൈനലില് കടന്നു ചെന്നൈ സൂപ്പര് കിങ്സ്. ഇന്നു ദുബായിയില് നടന്ന മത്സരത്തില് ടോസ് നഷ്ടപ്പെട്ടു ബാറ്റിങ്ങിനിറങ്ങിയ ഡല്ഹി ക്യാപിറ്റല്സ് നിശ്ചിത 20 ഓവറില് അഞ്ചു വിക്കറ്റ് നഷ്ടത്തില് 172 റണ്സാണു നേടിയത്. തുടര്ന്നു മറുപടി ബാറ്റിങ്ങിനിറങ്ങിയ ചെന്നൈ രണ്ടു വിക്കറ്റ് നഷ്ടത്തില് ലക്ഷ്യം നേടുകയായിരുന്നു. അര്ധസെഞ്ചുറികളുമായി തിളങ്ങിയ ഓപ്പണര് റുഥുരാജ് ഗെയ്ക്ക്വാദിന്റെയും മധ്യനിര താരം റോബിന് ഉത്തപ്പയുടെയും മിന്നുന്ന ഇന്നിങ്സുകളും അവസാന ഓവറുകളില് നായകന് മഹേന്ദ്ര സിങ് ധോണിയുടെ തകര്പ്പന് ഫിനിഷിങ്ങുമാണ് അവര്ക്കു ജയമൊരുക്കിയത്. റുഥുരാജ് 50 പന്തുകളില് നിന്ന് അഞ്ചു ബൗണ്ടറികളും രണ്ടു സിക്സറുകളും സഹിതം 70 റണ്സ് നേടിയപ്പോള് ഉത്തപ്പ 44 പന്തുകളില് നിന്ന് ഏഴു ബൗണ്ടറികളും രണ്ടു സിക്സറുകളും സഹിതം 63 റണ്സാണ് നേടിയത്. അവസാന 11 പന്തില് ജയിക്കാന് 24 റണ്സ് വേണമെന്നിരിക്കെ ക്രീസില് എത്തിയ നായകന് ധോണി ആറു പന്തില് നിന്ന് മൂന്നു ബൗണ്ടറികളും ഒരു സിക്സറും സഹിതം 18 റണ്സ് നേടി ടീമിനെ ജയത്തില് എത്തിച്ചു. നേരത്തെ അര്ധസെഞ്ചുറികളുമായി തിളങ്ങിയ ഓപ്പണര് പൃഥ്വി ഷായും നായകന് റിഷഭ് പന്തുമാണ് അവരെ മികച്ച സ്കോറിലേക്ക് നയിച്ചത്. പ്രിഥ്വി 34 പന്തുകളില് നിന്ന് ഏഴു ബൗണ്ടറികളും മൂന്നു സിക്സറുകളും സഹിതം 60 റണ്സ് നേടിയപ്പോള് പന്ത് 35 പന്തുകളില് നിന്ന് മൂന്നു ബൗണ്ടറികളും രണ്ടു സിക്സറുകളും സഹിതം പറുത്താകാതെ നിന്നു. ഇവര്ക്കു പുറമേ 24 പന്തുകളില് നിന്നു മൂന്നു ബൗണ്ടറികളും ഒരു സിക്സറും സഹിതം 37 റണ്സ് നേടിയ മധ്യനിര താരം ഷിംറോണ് ഹെറ്റ്മയറാണ് ഡല്ഹിയ്ക്കായി മികച്ച സ്കോര് നേടിയ മറ്റൊരു താരം. ഇവരെക്കൂടാതെ 11 പന്തുകളില് നിന്ന് 10 റണ്സ് നേടിയ അക്സര് പട്ടേലാണ് രണ്ടക്കം കടന്ന മറ്റൊരു ഡല്ഹി ബാറ്റ്സാ്മാന്. 200നു മേല് സ്കോര് സ്വപ്നം കണ്ട തുടക്കത്തിനു ശേഷമാണ് ഡല്ഹി 172ല് ഒതുങ്ങിയത്. ടോസ് നഷ്ടപ്പെട്ടു ബാറ്റിങ്ങിനിറങ്ങി പവര്പ്ലേ പൂര്ത്തിയാകുമ്ബോള് രണ്ടു വിക്കറ്റ് നഷ്ടത്തില് 52 റണ്സ് എന്ന നിലയിലായിരുന്നു അവര്. ഓപ്പണര് ശിഖര് ധവാന്7, മൂന്നാമന് ശ്രേയസ് അയ്യര്1 എന്നിവരാണ് പവര്പ്ലേയില് വീണത്. ഇരു വിക്കറ്റും ഓസീസ് പേസര് ജോഷ് ഹേസല്വുഡിനായിരുന്നു. ഇവിടെ നിന്നു പിടിച്ചു കയറുമെന്നു കരുതിയെങ്കിലും മധ്യ ഓവറുകളില് ഡല്ഹിക്ക് തകര്ച്ച നേരിട്ടു. രണ്ടു വിക്കറ്റുകള് കൂടി നഷ്ടമായതിനു പുറമേ റണ്സ് കണ്ടെത്താനും വിഷമിച്ചു. 10.2 ഓവറില് നാലിന് 80 എന്ന നിലയില് പതറിയ അവരെ അഞ്ചാം വിക്കറ്റില് പന്ത്ഹെറ്റ്മെയര് സഖ്യമാണ് രക്ഷിച്ചത്. 8.2 ഓവറില് ഇരുവരും ചേര്ന്ന് 83 റണ്സാണ് കൂട്ടിച്ചേര്ത്തത്. മത്സരത്തില് ടാസ് നേടിയ ചെന്നൈ നായകന് എം എസ് ധോണി ബൗളിംഗ് തെരഞ്ഞെടുക്കുകയായിരുന്നു. ചെന്നൈ ഗ്രൂപ്പ് ഘട്ടത്തിലെ അവസാന മത്സരത്തിലെ ഇലവനേ അതേപടി നിലനിര്ത്തി. ഇതോടെ ഉപനായകന് സുരേഷ് റെയ്ന ആദ്യ ഇലവനില് ഇടംപിടിച്ചില്ല. ഡല്ഹി നിരയില് ഒരു മാറ്റമുണ്ട്. റിപാല് പട്ടേലിനു പകരം ഇംഗ്ലീഷ് താരം ടോം കറന് ഇലവനില് ഇടംനേടി. TAGS: Popular X TAGS: